Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

VUKOVARSKO-SRIJEMSKA ŽUPANIJA

msotw9_temp0

OPĆINA TOVARNIK

OPĆINSKI NAČELNIK

KLASA: 402-08/22-01/03

URBROJ: 2196-28-03-22-1

Tovarnik, 9.6.2022.

Na temelju članka 19. Programa potpora poljoprivredi na području Općine Tovarnik za 2022. godinu („Službeni vjesnik“ Vukovarsko-srijemske županije br. 10/22), općinski načelnik Općine Tovarnik objavljuje

**JAVNI POZIV**

**za podnošenje zahtjeva za dodjelu potpora male vrijednosti u poljoprivredi**

**u 2022. godini temeljem Uredbe *de minimis***

**Mjere 3:**

**Sufinanciranje proizvodnje zelenog graha**

**Članak 1.**

Korisnici potpora mogu biti poljoprivredna gospodarstva (OPG, obrt, d.o.o., udruga ili braniteljska zadruga koja se bavi poljoprivrednom proizvodnjom) sa sjedištem, odnosno prebivalištem na području Općine Tovarnik.

Potpora je u obliku izravne financijske pomoći i to za troškove sjemena, gnojiva, analize zemljišta, kemijske zaštite, osiguranja i ostalog, za koje korisnik potpore mora donijeti dokaz o utrošku, odnosno realizaciji. Sufinancira se najviše 3 ha po poljoprivrednom gospodarstvu u iznosu od 3.000,00 kn/ha što iznosi maksimalno 9.000,00 kn.

Ukoliko se radi o ekološkom uzgoju, gdje se ne koriste umjetna gnojiva i kemijska sredstva, potpora iznosi 2.500,00 kn/ha. Za ovu vrstu uzgoja potreban je dokaz nadležne institucije gdje je vidljivo da se radi o ekološkom uzgoju.

Ukoliko se posadi manje od 3 ha, razmjerno se smanjuje i potpora, ali najmanje do 0,2 ha.

**Članak 2.**

Ukupni proračunski trošak Općine Tovarnik za ovu mjeru je 115.000,00 kuna.

Maksimalni prihvatljivi trošak za svaku pojedinu stavku koja se sufinancira je 70%.

Obveza je korisnika potpore donirati zelenog graha Općini Tovarnik za potrebe raznih manifestacija koje se održavaju u općini, kao i sudjelovati na njima ili za druge namjene u ukupnom iznosu od 10% od primljene potpore, ukoliko se ukaže potreba za time.

**Članak 3.**

Pozivaju se poljoprivredna gospodarstva sa sjedištem, odnosno prebivalištem na području Općine Tovarnik **da podnesu zahtjeve za dodjelu potpore** iz članka 1. ovog Javnog poziva.

Zahtjev, koji je sastavni dio ovog Javnog poziva, podnosi se na obrascu **PMV-1**; Zahtjev za dodjelu potpore male vrijednosti – Mjera 3: sufinanciranje proizvodnje zelenog graha.

Obrazac zahtjeva može se dobiti u Općini Tovarnik, A.G. Matoša 2, Tovarnik ili na web stranici Općine Tovarnik.

**Uz zahtjev je potrebno dostaviti sljedeću dokumentaciju:**

1. Rješenje o upisu poljoprivrednog gospodarstva u Upisnik poljoprivrednih gospodarstava ili kopija iskaznice
2. Obostrana preslika osobne iskaznice nositelja poljoprivrednog gospodarstva – podnositelja zahtjeva
3. Izjava o iznosima dodijeljenih potpora male vrijednosti u sektoru poljoprivrede iz drugih izvora (obrazac PMV-2)
4. Izjava da podnositelj zahtjeva nije za istu svrhu primio potporu iz drugih izvora

(obrazac PMV-3)

1. Kopije računa (izvod iz banke) ili drugi dokaz o uplati sufinanciranog troška
2. Kopija Zahtjeva za potpore Agenciji za plaćanje u poljoprivredi
3. IBAN žiro-računa
4. Ovjerenu bjanko zadužnicu ovisno o iznosu zatražene potpore.

Zahtjevi se dostavljaju poštom ili osobno u zatvorenim omotnicama, na adresu:

**Općina Tovarnik, A.G. Matoša 2, 32249 Tovarnik,** ( s naznakom )

**„Zahtjev za dodjelu potpore u poljoprivredi – Mjera 3.“ - ne otvaraj-**

Zahtjeve je potrebno dostaviti **do 15.11.2022.,** bez obzira na način dostave.

Nepravovremeni zahtjevi neće se razmatrati. Povjerenstvo za provedbu Javnog poziva može tražiti nadopunu dokumentacije.

**Članak 3.**

Potpore po ovom javnom pozivu dodjeljuju se sukladno kriterijima Programa potpora u poljoprivredi na području Općine Tovarnik („Službeni vjesnik“ Vukovarsko-srijemske županije br. 10/22 ), odobrenom od strane Ministarstva poljoprivrede.

**Članak 4.**

**Podnositelj zahtjeva nema pravo na potporu ukoliko je istu primio iz drugih izvora.**

**Podnositelj zahtjeva nema pravo na potporu za koju je podnio zahtjev ukoliko ukupne potpore dodijeljene podnositelju zahtjeva tijekom razdoblja od tri fiskalne godine prelaze iznos od 20.000,00 EUR-a, bez obzira na izvor javnih sredstava i program po kojem je potpora dodijeljena.**

**Sukladno članku 6. Uredbe *de minimis,* podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora. Izjava se daje u svrhu provjere da potpora ne premašuje gornju granicu iz Uredbe *de minimis.***

**Članak 5.**

Odluku o dodjeli potpore male vrijednosti donosi općinski načelnik Općine Tovarnik na prijedlog Povjerenstva za provedbu Javnog poziva koje sastavlja zapisnik o pregledu i ocjeni podnesenih zahtjeva.

Općina Tovarnik je dužna korisniku potpore dostaviti obavijest da mu je dodijeljena potpora male vrijednosti sukladno Uredbi *de minimis.*

**Članak 6.**

Korisnik potpore dužan je u svakom trenutku omogućiti predstavnicima Općine Tovarnik nadzor i uvid u cilju provjere istinitosti dostavljene dokumentacije i namjenskog korištenja dodijeljenih sredstava.

**Članak 7.**

Za korisnike potpora koji su u sustavu PDV-a, troškovi PDV-a nisu prihvatljivi trošak za odobravanje potpore.

**Članak 8.**

Poljoprivredna gospodarstva, odnosno njihovi nositelji, koji udovoljavaju kriterijima javnog poziva, a koji imaju dugovanja prema Općini Tovarnik po bilo kojoj osnovi, dužni su namiriti iznos dugovanja u roku od 15 dana. U protivnom potpora neće biti isplaćena.

**Članak 9.**

Općina Tovarnik zadržava pravo izmjene i poništenja ovog Javnog poziva, te pri tome ne snosi nikakvu odgovornost prema podnositeljima zahtjeva glede troškova sudjelovanja.

OPĆINSKI NAČELNIK

Anđelko Dobročinac, dipl.ing.